Savnet siden mandag

Savnet siden mandag er en norsk spillefilm fra 1955, regissert av Sigval Maartmann-Moe og Tancred Ibsen.Savnet siden mandag i Norsk filmografi Manuset ble skrevet av Ibsen, Axel Kielland og Maartmann-Moe. I hovedrollene som svensken og den savnede 17-åringen ses Peter Lindgren og Ivar Svendsen. 

Deler av opptakene er fra filmen To mistenkelige personer, 1950, som ble forbudt ved høyesterettsdom i 1952. Dommen stod helt til 2005.

 Handling 
17 år gamle Gunnar Holm er savnet siden mandag, siden ingen har sett eller hørt noe til ham de seneste fem dagene. Moren, Astrid, er alene med sønnen. Mens hun oppholdt seg hos en venn på landet overlot hun Gunnar til seg selv. Fru Holm, politioverbetjent Haugen og barnevernsrepresentanten Marit Lien reiser forgjeves rundt i bil for å finne Gunnar eller spor av ham. Gunnar har slått lag med den svenske skoggangmannen og innbruddstyven Åke Göransson. Under et tyveri, hvor Gunnar står som vakt, skyter svensken i hjel en kjøpmann, mens Gunnar løsner to skudd i lufta. På gjerningsstedet finner politiet kulene etter Gunnars skudd. De lar seg identifisere med en avfyrt patron som Haugen fant i Gunnars hjem. Kulene stammer altså fra samme våpen, så alt taler for at gutten har vært der. De dødbringende skuddene ble ikke avfyrt med Gunnars våpen. Politiet tror derfor at han er uskyldig. Gunnar og svensken flykter gjennom skogen. Göransson lar Gunnar tro at det var han som drepte kjøpmannen. Han sier at de må holde sammen, for selv om Gunnar er den skyldige, vil de få like stor straff. Etter et innbrudd i en lensmannsbolig søker de tilflukt hos Anna på en liten plass inntil storskogen. Anna har fått en unge med svensken, etter at han tok henne med vold.Film & kino, 5A 1980 

Politiet har identifisert fingeravtrykkene fra landhandleriet og slår fast at de tilhører Åke Göransson. Svensken driver Gunnar hardt siden han forstår at politiet er på sporet etter dem. Han tvinger unggutten til å sverge at de aldri må få ta ham levende: Det siste skuddet i pistolen har han reservert til å ta sitt eget liv. Astrid Holm bebreider seg selv for den dårlige kontakten mellom henne og sønnen, men trodde at hun gjorde alt til det beste. Hennes venn har kommet til byen og foreslår at hun og sønnen kan flytte hjem til ham på landet. Gunnar oppdager i ei avis at politiet kjenner deres identitet. Ifølge Göranssons plan skal de holde seg i ro på samme sted i skogen til politiet gir opp letingen. Letingen fortsetter. Letemannskapene har fått syn på dem i kikkerten. Stedet blir omringet. De kommer brått inn på Gunnar, som overgir seg frivillig. Göransson klarer å stikke av. I lengre tid klarer han å holde politiet av sporet eller lure seg unna når letemannskapene blir for nærgående. En dag er det slutt: Svensken sitter i en felle, godt dekket i en fjellkløft. Han prøver å skyte seg ut, men klarer ikke å komme seg unna. Svensken vil ikke overgi seg levende og retter pistolen mot tinningen. Han skyter seg. Marit Lien tror det skal gå bedre når barnevernet skal ta seg av Gunnar sammen med henne. Overbetjent Haugen mener at det ikke blir lett for ham den første tiden, men barnevernsrepresentanten tror at de greier det.

 Rolleliste 
Peter Lindgren - Åke Göransson
Ivar Svendsen - Gunnar Holm
Bjarne Bø - Lensmannen
Kari Diesen - Oline, ei nabokone
Jack Fjeldstad - Astrids venn
Turid Haaland 
Eric Heed - Kriminalpolis 
Sonja Heiberg - Astrid Holm, Gunnars mor
Liv Hildeng 
Øivind Johnssen - Kriminalfullmektig
Willy Kramer-Johansen 
Erik Lassen - Ransoffer
Britta Lech-Hanssen - Anna 
Eugen Skjønberg 
Kirsten Sørlie - Marit Lien, i barnevernet 
Einar Vaage - Haugen, førstebetjent

 Se også 
To mistenkelige personer

 Referanser 


 Eksterne lenker 


Kategori:Norske kriminalfilmer
Kategori:Filmer fra 1955
Kategori:Norske dramafilmer